S-1632/2023

Mál þetta var þingfest 29. júní 2023 og dómtekið sama dag. Málið er höfðað með ákæru Lögreglustjórans á Suðurnesjum útgefinni 19. júní 2023 á hendur ákærða, E-x-x S-x-x, fæðingardagur [...], með ríkisfang í [...]:

„fyrir peningaþvætti með því að hafa á tímabilinu 27. febrúar 2023 til 1. mars 2023 tekið við samtals 7.800 evrum frá óþekktum aðila eða aðilum en ákærða gat ekki dulist að um væri að ræða ávinning af refsiverðum brotum. Ákærði var með reiðuféð í vörslu sinni, samtals 7800 evrur, sem lögregla fann og haldlagði við leit á ákærða þegar hann var handtekinn í Flugstöð Leifs Eiríkssonar þann 1. mars 2023 á leið til Mílanó, Ítalíu, með flugi nr. [...].

Með háttsemi sinni móttók ákærði ávinning af refsiverðum brotum, geymdi ávinninginn, flutti og leyndi ávinningnum og upplýsingum um uppruna, eðli, staðsetningu og ráðstöfun hans.

Telst háttsemi ákærða varða við 1. mgr. 264. gr. almennra hegningarlaga nr. 19/1940 en til vara 4. mgr. 264. gr. almennra hegingarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerð verði upptækt með dómi samtals 7.800 evrur sem lögregla fann og haldlagði og varðveittar eru sem innistæða á bankareikningi lögreglustjórans á Suðurnesjum auk vaxta og verðbóta af framangreindri fjárhæð frá 1. mars 2023 til greiðsludags samkvæmt heimild í 69. gr. og 69. gr. b. almennra hegningarlaga nr. 19/1940“

Fyrir dómi játaði ákærði afdráttarlaust sök samkvæmt ákæru og samþykkti upptökukröfu ákæruvaldsins. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa. Þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða.

Ákærði er fæddur árið [...]. Samkvæmt sakavottorði dags. 19. júní 2023 hefur hann ekki gerst sekurum refsiverða háttsemi hér á landi. Ákærði játaði brot sitt án undan dráttar fyrir dómi og samþykkti upptökukröfu. Hann hefur verið í farbanni frá upphafi þessa máls. Að þessu gættu þykir refsing hæfilega ákveðin 4 mánaða fangelsi. Eftir atvikum þykir mega ákveða að fresta fullnustu dæmdrar fangelsisrefsingar þannig að hún falli niður að liðnum tveimur árum frá uppkvaðningu dóms haldi ákærða almennt skilorð 57. gr. almennra hegningarlaga.

Samkvæmt greindri niðurstöðu, með vísan til lagaákvæða í ákæru og samþykktar ákærða á upptökukröfu, er fallist á upptökukröfu ákæruvaldsins eins og hún er sett fram í ákæru og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 588.876 krónur. Um er að ræða kostnað vegna reiknings frá NOVA og þóknun skipaðs verjanda ákærða á rannsóknarstigi og fyrir dómi, S-kk-ef F-kk-ef lögmanns sem þykir hæfilega ákveðin með hliðsjón af vinnustundum verjandans, eðli og umfangi málsins 542.376 krónur að meðtöldum virðisaukaskatti.

Af hálfu ákæruvaldsins fór Á-kk-nf J-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

Dómsorð :

Ákærði, E-x-x S-x-x, sæti fangelsi í 4 mánuði en fresta skal fullnustu þeirrar refsingar og hún niður falla að liðnum tveimur árum frá uppkvaðningu dóms haldi ákærði almennt skilorð 57. gr. almennra hegningarlaga.

Ákærði sæti upptöku á 7.8 00 evrum.

Ákærði greiði 588.876 krónur í sakarkostnað, þar með talda 542.376 króna þóknun skipaðs verjanda síns, S-kk-ef F-kk-ef lögmanns.

H-kvk-nf B-kvk-nf R-kvk-nf